**Príloha č. 1**

**Opis predmetu zákazky**

**Názov zákazky:** **Upratovacie služby v expozitúre Banská Bystrica,** ktorá sa zadáva v rámci dynamického nákupného systému „Poskytovanie upratovacích služieb**“.**

**Predmetom zákazky je**: poskytovanie upratovacích a čistiacich služieb vnútorných priestorov objektu verejného obstarávateľa – Národná banka Slovenska, **expozitúra Banská Bystrica**, Národná 10, 975 77 Banská Bystrica.

Technologické vybavenie v celom rozsahu, ako napríklad upratovacie vozíky pre triedenie odpadového plastu a papiera, zmesového odpadu a bioodpadu, mopy, návleky na mopy, vysávače, vedierka, handričky a pod., si zabezpečuje poskytovateľ.

Čistiace a dezinfekčné prostriedky a hygienický materiál v celom rozsahu, ako napríklad toaletný papier, mydlo, papierové utierky, hygienické vrecká, vrecia do košov, čistiace prostriedky na umývanie podláh, čistiace prostriedky na umývanie a čistenie sociálnych zariadení, čistiace prostriedky na umývanie okien, prostriedky na ošetrenie kože, čistiace prostriedky na nerez, zabezpečuje poskytovateľ.

Poskytovateľ je povinný si zabezpečiť na plnenie predmetu zmluvy všetky potrebné čistiace prostriedky, stroje, prístroje, hygienický materiál, zariadenia a mechanické prostriedky na vlastné náklady tzn. musí ich mať započítané v cene predmetu zmluvy.

Objednávateľ neposkytuje vyššie uvedený hygienický materiál. Hygienický materiál do sociálnych zariadení bude dopĺňaný podľa potreby tak, aby nevznikla situácia nedostatku hygienického materiálu v sociálnych zariadeniach. Vrecká do košov budú vymieňané podľa potreby tak, aby tieto boli vždy použiteľné.

Všetky čistiace prostriedky a technologické zariadenia použité na vykonávanie upratovacích služieb musia byť zdravotne nezávadné a v súlade s príslušnými právnym predpismi upravujúcimi certifikáciu a preukazovanie zhody výrobkov.

**Počet zamestnancov v budove** objektu verejného obstarávateľa – Národná banka Slovenska, expozitúra Banská Bystrica, Národná 10, 975 77 Banská Bystrica je 24 osôb.

**Rozsah upratovania:**

**Celková upratovaná plocha v 5 podlažnej budove je 2 602 m2.**

**Časť 1. Upratovanie a čistenie kancelárskych priestorov:**

Upratovanie a čistenie kancelárskych priestorov bude zabezpečované v pracovných dňoch od pondelka do štvrtka v čase od 12:00 do 15:00 hod., v piatok od 12:00 do 14:45 hod., s dennou, týždennou, mesačnou, polročnou a ročnou intenzitou.

***1.1 Chodby, vestibuly, schodiská, výťahy***:

*Výmery a špecifikácia upratovaných plôch:*

|  |  |  |  |  |
| --- | --- | --- | --- | --- |
|  | **chodby, vestibuly, schodiská, výťahy** | **liata podlaha** | **keramika** | **dlažba/PVC** |
| Suterén | 91,99 | 0,00 | 5,32 | 86,67 |
| Prízemie | 172,88 | 0,00 | 150,81 | 22,07 |
| 1. NP | 98,37 | 31,03 | 27,74 | 39,60 |
| 2. NP | 140,61 | 0,00 | 36,71 | 103,90 |
| Podkrovie | 76,51 | 0,00 | 0,00 | 76,51 |
| **SPOLU v m2** | **580,36** | **31,03** | **220,58** | **328,75** |

***1.2*** ***Kancelárie, zasadačky, pokladničná zóna:***

*Výmery a špecifikácia upratovaných plôch:*

Ide o celkovú podlahovú plochu, nie je zohľadnené zastavanie vstavaným nábytkom.

|  |  |  |  |  |  |
| --- | --- | --- | --- | --- | --- |
|  | **Kancelárie, zasadačky, pokladničná zóna** | **koberec** | **liata podlaha** | **dlažba/PVC** | **keramika** |
| Suterén | 110,50 | 0,00 | 110,50 | 0,00 | 0,00 |
| Prízemie | 241,50 | 148,65 | 0,00 | 25,40 | 67,45 |
| 1. NP | 371,35 | 309,31 | 0,00 | 49,52 | 12,52 |
| 2.NP | 105,07 | 105,07 | 0,00 | 0,00 | 0,00 |
| Podkrovie | 0,00 | 0,00 | 0,00 | 0,00 | 0,00 |
| **SPOLU v m2** | **828,42** | **563,03** | **110,50** | **74,92** | **79,97** |

***1.3 Sociálne zariadenia***

*Výmery a špecifikácia upratovaných plôch:*

|  |  |  |  |  |
| --- | --- | --- | --- | --- |
|  | **Sociálne zariadenia** | **koberec** | **keramika** | **dlažba/PVC** |
| Suterén | 56,47 | 0,00 | 39,17 | 17,30 |
| Prízemie | 31,44 | 17,75 | 13,69 | 0,00 |
| 1. NP | 9,68 | 0,00 | 9,68 | 0,00 |
| 2.NP | 13,01 | 0,00 | 13,01 | 0,00 |
| Podkrovie | 0,00 | 0,00 | 0,00 | 0,00 |
| **SPOLU v m2** | **110,60** | **17,75** | **75,55** | **17,30** |

***1.4 Kuchynky a výdajňa stravy***

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Kuchynky a výdajňa stravy** | **PVC** | **dlažba** |
| Suterén | 0,00 | 0,00 | 0,00 |
| Prízemie | 18,46 | 18,46 | 0,00 |
| 1. NP | 27,71 | 27,71 | 0,00 |
| 2.NP | 16,13 | 16,13 | 0,00 |
| Podkrovie | 0,00 | 0,00 | 0,00 |
| **SPOLU v m2** | **62,30** | **62,30** | **0,00** |

*Frekvencia a špecifikácia požadovaných služieb:*

R**ozsah plnenia: 5 x týždenne (pracovné dni)**

* vyprázdnenie a udržiavanie čistoty odpadkových (50 ks) a separačných košov, výmena igelitových vriec podľa potreby, v prípade krabíc je potrebné ich rozloženie, transport smetia do určených kontajnerov v objekte objednávateľa,
* utieranie prachu zo všetkých dostupných plôch - spolu 15 kancelárií (písacie stoly 30, skrine 30, kontajnery 30, poličky 30, kopírovacie stroje 1 ks, chladničky 4ks, mikrovlnné rúry 4 ks),
* umývanie podláh, schodiska a zábradlia na schodisku (780,30 m2),
* čistenie otočných sklenených dverí na turnikete,
* upratovanie (zametanie, čistenie, umývanie) vstupnej časti exteriéru do 1 m pred budovou a zametanie vstupných schodov do budovy,
* dopĺňanie hygienického materiálu: tekuté mydlo, toaletný papier, hygienické vrecká, papierové utierky, vrecká do košov\*,
* čistenie sociálnych miestností - 13 ks (35,71 m2) – WC misy, pisoáre, umývadlá vrátane spodnej časti sanity, vodovodné batérie, leštenie zrkadiel, umývanie podlahy.

**Rozsah plnenia: 1 x týždenne – každý pondelok v týždni**

* čistenie a dezinfekcia 5 kuchyniek– nerezový drez a odkladací priestor, vodovodné batérie, dvierka chladničiek 4 ks a na 4 kuchynských linkách, keramické obklady,
* dezinfekcia sociálnych zariadení a čistenie keramických obkladov,
* dezinfekcia dotykových plôch – 65 párov kľučiek, madlo schodišťové na 3 nadzemných podlažiach len z jednej strany,
* umývanie dverí - 5 ks,
* vysávanie miestností s položeným kobercom -391,05 m2.

**Rozsah plnenia: 1 - 3 x týždenne – podľa požiadavky**

* upratovanie vzdelávacích priestorov – vysávanie, utieranie prachu – parapety, stoly,

stoličky, dotykové plochy, umytie podlahy, toaliet a umývadla + kuchynka, dezinfekcia

kľučiek.

**Rozsah plnenia: 1 x mesačne – k prvému pracovnému dňu v mesiaci**

* ošetrenie 5 kožených súprav a 2 kožených kresiel,
* vysávanie miestností s položeným kobercom (1. poschodie) – 175,63 m2,
* utieranie prachu z menej dostupných miest, odstraňovanie pavučín,
* čistenie nábytku a jeho ošetrenie doporučeným prípravkom v 15 kanceláriách (písacie stoly 30, skrine 30, kontajnery 30, poličky 30,
* upratovanie zasadačky a jej príslušenstva (utieranie prachu zo stolov, skriniek, parapetných dosiek, presklených vitrín).

**Rozsah plnenia: 2 x ročne**

* vysávanie miestností s položeným kobercom (2.poschodie) – 274,75 m2,
* suché tepovanie kobercov, na jar (marec, apríl) a na jeseň (október, november) – 619,15 m2,
* umývanie zrkadiel nachádzajúcich sa na chodbách – 5 ks,
* čistenie a vysávanie radiátorov – 43 ks,
* čistenie textilných vertikálnych žalúzií.

**Rozsah plnenia: 1 x ročne**

* čistenie svietidiel antistatickými metličkami – 14 ks,
* tepovanie čalúneného nábytku.

\*Dodávanie a dopĺňanie sociálnych zariadení hygienickým materiálom:

- tekuté mydlodezinfekčné, antibakteriálne bez obsahu alkoholu – v plastovej fľaši

s dávkovačom (nie do zásobníkov CWS),

- toaletný papier – priemer kotúča 26 cm, šírka 9 cm, plošná hmotnosť 36 g/m2, návin 30 m,

- hygienické vrecká - HDPE v papierovej krabičke, v balení 30 ks, rozmery 23 x 15 cm ,

- papierové utierky na ruky – jednovrstvové, skladané „ Z“, biele, rozmery balíka: šírka 12 cm,

výška cca 9,5 cm, dĺžka cca 24,5 cm,

- rolky papierových utierok – 2 vrstvové, 400 útržkov, rozmer útržku cca 220x250 mm

(počitárne, kuchynky),

- vrecká do košov – 120 l - rozmery 70 x 110 cm (počitárne) a 30 l - rozmery 50 x 60 cm.

**Časť 2. Umývanie okien, presklených výplní a obkladov:**

Umývanie okien a presklených výplní bude zabezpečované v dňoch podľa dohody a uskutoční sa v konkrétnom termíne s  polročnou a ročnou frekvenciou.

Technologické vybavenie ako napríklad vedierka, handričky, stierky, rebríky a pod. si zabezpečuje poskytovateľ.

Čistiace a dezinfekčné prostriedky si zabezpečuje poskytovateľ.

***2.1 Umývanie okien a presklených stien***

*Frekvencia a špecifikácia požadovaných služieb:*

**Rozsah plnenia: 1 x mesačne**

* umývanie sklenených výplní (pokladnica veľkých výplat, pokladnica malých výplat, bankový policajti na turnikete) – 37,04 m2.

**Rozsah plnenie: 2 x ročne** **(mesiaci máj a október príslušného roka)**

* obojstranné umývanie okien a drevených okenných rámov – 1102,24 m2, na schodišti sú 4 rady vitrážových okien do výšky cca 4 m (nutnosť rebríka).

***2.2* Umývanie obkladov vstupnej haly**

*Frekvencia a špecifikácia požadovaných služieb:*

**Rozsah plnenia: 2 x ročne (v mesiaci jún a november príslušného roka)**

* umývanie mramorového obloženia na stenách a stĺpoch 257 m2.

**Časť 3. Sklady, technické miestnosti**

Upratovanie sa bude realizovať za prítomnosti poverenej osoby verejného obstarávateľa, ktorý dané miestnosti sprístupní.

*Výmery a špecifikácia upratovaných plôch:*

|  |  |  |  |  |
| --- | --- | --- | --- | --- |
|  | **Sklady, technické miestnosti** | **koberec** | **keramika** | **PVC/liata podlaha** |
| Suterén | 366,97 | 25,92 | 53,11 | 253,04 |
| Prízemie | 52,80 | 0,00 | 44,38 | 8,42 |
| 1.NP | 47,69 | 0,00 | 24,50 | 23,19 |
| 2.NP | 279,65 | 235,63 | 0,00 | 44,02 |
| Podkrovie | 273,12 | 0,00 | 0,00 | 273,12 |
| **SPOLU v m2** | **1020,23** | **261,55** | **121,99** | **636,69** |

***3.1. Upratovanie garáže a archívov***

*Frekvencia a špecifikácia požadovaných služieb:*

**Rozsah plnenia: 2 x ročne**

* čistenie garáže – umývanie podlahy – 57,37 m2,
* upratovanie archívov 715,93 m2 (utieranie prachu na poličkách, vysávanie, umytie

podlahy a dverí).

***3.2. Upratovanie trezorov***

*Frekvencia a špecifikácia požadovaných služieb:*

**Rozsah plnenia: 1 x mesačne**

* umývanie podlahy v trezore 3 – 101,60 m2.

**Rozsah plnenia: 1 x ročne**

* vykonanie protiplesňového náteru v trezore 3 – 150 m2,
* hĺbkové čistenie liatej podlahy a následne aplikácia impregnačného náteru, ktorý zaručuje trvanlivosť hĺbkového čistenia – suterén/trezor – 305,06 m2,
* umývanie podlahy v trezore 1 a 2 – 71,13 m2.